|  |
| --- |
| **БелАЗ-75710** |
|   |
| Выпуск
  | 2013—ц.ч. |
| Вытворца
  | БелАЗ |
| Месца вытворчасці
  | Жодзіна Сцяг Беларусі |
|  |
| Тып
  | Кар'ерны самазвал |
| **Дапушчальныя нагрузкі** |
| Грузападымальнасць
  | 450 т |
| **Маса** |
| Падрыхтаваная маса
  | 360 т |
| Поўная маса
  | 810 т |
| **Памеры** |
| Даўжыня
  | 20600 мм |
| Шырыня
  | 9870 мм |
| Вышыня
  | 8165 мм |
| Колавая база
  | 8000 мм |
| Фотагалерэя на Wikimedia Commons Фотагалерэя на Wikimedia Commons |

**БелАЗ-75710** — кар’ерны самазвал БелАЗ грузападымальнасцю 450 тон. Унесены ў кнігу рэкордаў Гінэса як самы вялікі ў свеце дзвюхвосевы самазвал. Таксама асобна ў кнігу ўнесены яго кузаў, як самы вялікі кузаў кар’ернага самазвала.

Гісторыя
--------

Прадстаўлены 25 верасня 2013 года на выпрабавальным палігоне Беларускага аўтамабільнага завода.

Першы пабудаваны асобнік пачаў работу ў жніўні 2014 года на вугальным разрэзе «Чарнігавец» у Кемераўскай вобласці (Расія).

У 2021 годзе выраблена новая мадыфікацыя — **БелАЗ-75711**.

Канструкцыя
-----------

### Кабіна і кузаў

Кабіна
З паднятым кузавам
Кабіна — двухмесцавая. Рама ўяўляе зварную канструкцыю — падоўжныя бакавыя бэлькі каробкавага пастаяннага перасеку, злучаныя папярочкамі. Выраблена з высокатрывалай нізкалегіраванай сталі.

Кузаў — каўшовага тыпу зварной канструкцыі з сістэмай бяспекі FOPS, і ахоўным купалам над кабінай. Абсталяваны прыладай для механічнага блакавання ў паднятым становішчы. Падаграваецца ад выхлапных газаў рухавіка. Геаметрычны аб’ём складае 160 кубаметраў.

### Рухавік

Два дызельныя чатырохтактныя V-падобныя рухавікі MTU  (ням.) (бел. DD 16V4000 з электроннай сістэмай кіравання DDEC, непасрэдным упырскам паліва Common Rail, турбанаддзіманнем і прамежкавым астуджэннем надзіманага паветра. Развіваюць агульную магутнасць у 4600 конскіх сілаў. Старцёр — пнеўматычны.

Ачыстка паветра ажыццяўляецца пры дапамозе трохступеньчатых фільтраў з элементамі сухога тыпу. Сістэма змазкі цыркуляцыйная.

Сістэма астуджэння двухконтурная вадкасная, з прымусовай цыркуляцыяй. Астуджэнне алею — праз вода-алейны цеплаабменнік. Вадкасная сістэма перадпускавога падагрэву. Астуджэнне дыска працоўнага кола сістэмы праз гідраўлічную муфту з аўтаматычным кіраваннем. Уключэнне і выключэнне ажыццяўляецца з дапамогай тэрмастата.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Характарыстыкі \*| Намінальная магутнасць, кВт  пры 1900 аб/хв | 1715 |
| Колькасць цыліндраў | 16 |
| Аб'ём, л | 65 |
| Дыяметр цыліндру, мм | 165 |
| Ход поршня, мм | 190 |
| Максімальны крутоўны момант, Нм  пры 1500 аб/хв | 9313 |
| Удзельная расход паліва, грам / кВт-гадзіну | 198 |
|

*\* кожны рухавік* |

### Трансмісія

Трансмісія электрамеханічная — Siemens MMT500. Складаецца з двух цягавых генератараў пераменнага току, чатырох цягавых электрарухавікоў і матор-колаў рэдуктараў, дапаможных электрычных машын, прыладаў кіравання.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
| Цягавы генератар | YJ177A |
| Магутнасць, кВт | 1704 \* |
| Цягавы электрарухавік | 1TB3026-0G-03 |
| Магутнасць, кВт | 1200 \* |
|

*\* кожны* |

На мадыфікацыі БелАЗ-75711 замест трансмісіі Siemens ММТ500 усталяваны цягавы электрапрывад пераменнага току КТЭ-450 расійскай вытворчасці.

### Падвеска

Цыліндры пнеўмагідраўлічныя (алей і азот). Па два цыліндры на пярэдняй і задняй восях. На кожнай восі ўсталяваныя стабілізатары папярочнай устойлівасці.

Шыны — Michelin, пнеўматычныя, бяскамерныя, радыяльныя, з кар'ерным малюнкам пратэктара. Памер — 59/80R63.

### Гідраўлічная сістэма

Камбінаваная гідраўлічная сістэма выкарыстоўваецца для ўздыму кузава, рулявога кіравання і тармазной сістэмы.

Алейная помпа — аксіяльна-поршневая, пераменнага патоку, з рэгулятарам ціску. Механічны прывад — праз карданны вал ад фланца выхаднога вала цягавага генератара.

### Тормазы

Тармазная сістэма ўключае ў сябе працоўны, стаяначны, дапаможны тормазы і рэтардар.

Працоўныя тормазы пярэдніх і задніх колаў — падвойныя дыскавыя тормазы з адной тармазной механізм на дыск і аўтаматычнай рэгулявання зазору. Дыскі ўстаноўлены на валах цягавых электрарухавікоў. Гідраўлічны прывад для пярэдніх і задніх колаў.

Стаяначны тормаз — сістэма з двума тармазнымі механізмамі, пастаянна замкнёная на знешні дыскавы тормаз цягавага электрарухавіка.

Запаволенне сістэмы ажыццяўляецца з дапамогай электрадынамічнага тармажэння цягавых рухавікоў у рэжыме з электрычным генератарам, з прымусовым паветраным астуджэннем тармазных рэзістараў.

Тармазныя рэзістары — MMT500 Gridbox.

### Спецыяльнае абсталяванне

* Перадпускавы падагравальнік;
* Сістэма пажаратушэння з аўтаматычным кіраваннем;
* Аўтаматычная цэнтралізаваная сістэма змазкі;
* Сістэмы кантролю загрузкі і запраўкі палівам;
* Тэлеметрыя сістэмы кіравання напампоўкі шын;
* Дыягнастычная сістэма;
* Сістэма папярэджання набліжэння да высакавольтных ліній;
* Сістэма відэаназірання;
* Абагравальнік і кліматычная ўстаноўка.

#### Опцыі

* Падкладка падлогі кузава;
* Сістэма хуткай запраўкі Wiggins.

БелАЗ-75710 на беларускай паштовай марцы

Гл. Таксама
-----------

* Liebherr T282B

Зноскі
------

1. ↑  450-тонный БелАЗ дважды вошел в Книгу рекордов Гиннесса (руск.).  abw.by (6 кастрычніка 2015). Праверана 29 студзеня 2022.
2. ↑  450-тонный БелАЗ-75710 приступил к работе в Кузбассе (руск.).  abw.by (22 жніўня 2014). Праверана 29 студзеня 2022.
3. 1 2  Подведем итоги: все новинки с маркой БЕЛАЗ за 2021 год (руск.).  abw.by (30 снежня 2021). Праверана 8 сакавіка 2023.

Спасылкі
--------

* Карьерные самосвалы серии 7571 (руск.).  Афіцыйны сайт завода БелАЗ // belaz.by. Праверана 29 студзеня 2022.